**GOODWOODBAN VOLT ELŐSZÖR LÁTHATÓ A LEXUS LC CONVERTIBLE SOROZATGYÁRTOTT VÁLTOZATA**

**A Lexus megerősítette, hogy gyártani fogja az autószalonokon hatalmas sikert arató LC zászlóshajó kupé nyitott tetős változatát: a Lexus LC Convertible prototípusának dinamikus bemutatójára a Goodwood Festival of Speed hegyi futamán került sor.**

A Lexus kibővíti az LC kupé zászlóshajó kínálatát: a vállalat bejelentette, hogy a közeljövőben megkezdi a lehengerlő stílusú nyitott tetős modellváltozat gyártását. Az idei Goodwood Festival of Speed látogatói tanúi lehettek az LC kabrió prototípus bemutatkozásának, mivel az autó rajthoz állt a legendás hegyi futamon. Az új modell a világ legexkluzívabb és legnagyobb presztízsű autói mellett jelent meg a modern és klasszikus sportkocsik világhírű seregszemléjén. A nyitott tetős sportkupé hatásosan közvetíti a luxus életstílus üzenetét, izgalmasan bővítve az LC-kínálatot és még teljesebbé téve a Lexus zászlóshajó-modelljeinek palettáját.

Gyönyörű formavilágának, tökéletes kidolgozásának és lenyűgöző teljesítményének köszönhetően az LC szinte hihetetlen gyorsasággal vált a Lexus egyik legnépszerűbb és nemzetközileg legelismertebb autójává. A márka már januárban, az Észak-Amerikai Nemzetközi Autókiállításon jelezte az LC Convertible tanulmány bemutatásával: elképzelhető, hogy egy kabrió is megjelenhet a kínálatban. A koncepcióautó formatervezőinek célja a “Tökéletes Szépség” megragadása volt, ami mind az iparág szakértőiből, mind a nagyközönségből elragadtatott reakciókat váltott ki. Ahogy az LC kupé, a tanulmányautó is azonnal elnyerte a neves EyesOn Dizájn Díjat.

Az LC kabrió hosszan elnyújtott, mélyre ültetett, karcsú karosszériája megörökölte a kupé atlétikus arányait, ám az autónak mégis saját egyénisége van. A nagyméretű kerekek és a rövid túlnyúlások láttán egyértelmű, hogy ez a nagy teljesítményű gép magával ragadó vezetési élményt nyújt. A prototípus álcázva jelent meg Goodwoodban, így végső formai megoldásiról és mentdinamikai képességeiről lesz még mit találgatni a sorozatgyártású változat megjelenéséig.

A Goodwood Festival of Speed hegyi futamán a profi versenypilóta, Nick Cassidy vezette az LC kabrió prototípust. Nick jelenleg a LEXUS TEAM KeePer TOM’S színeiben versenyez a japán Super GT sorozat GT500 géposztályában. Goodwood után a prototípust több különböző helyen is kipróbálják majd, hogy a mérnökök további tapasztalatokat gyűjthessenek az autóról.

*“A Goodwood Festival of Speed az automobil történetének és kultúrájának ünnepe, ahol a történelem legkiválóbb autói és autósai gyűlnek össze. Nagy megtiszteltetés a Lexus számára, hogy részt vehet ezen a fesztiválon, és semmi sem tehetne boldogabbá, mint hogy ugyanott mutathatjuk be az LC Convertible prototípusát, ahol 2016-ban az LC kupé is színre lépett.”* – fogalmaz, Koji Sato a Lexus világszintű ügyvezető elnöke.

Az LC kabrió műszaki adatait és piaci megjelenésének időpontját később teszi közzé a vállalat.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)